b'\n_START_ARTICLE_\nSl\xc3\xa5petornflatvikler\n_START_SECTION_\nUtseende\n_START_PARAGRAPH_\nDen er noks\xc3\xa5 stor (vingespenn 18\xe2\x80\x9324\xc2\xa0mm), med noks\xc3\xa5 smalvinget vikler. Denne variable arten er noks\xc3\xa5 lett \xc3\xa5 kjenne fra andre viklere, men ligner mye p\xc3\xa5 viklerspinnere i slekten Nycteola  (Noctuidae). Palpene er noks\xc3\xa5 lange og stikker fram foran hodet som et nebb. Forvingen er utvidet ved roten og rektangul\xc3\xa6r. Fargen er brunlig, gulaktig, hvit eller gr\xc3\xa5aktig, sv\xc3\xa6rt variabel. Bakvingen er lysbrun.\n_START_SECTION_\nLevevis\n_START_PARAGRAPH_\nArten har larver som lever p\xc3\xa5 en rekke ulike busker og l\xc3\xb8vtr\xc3\xa6r. De utvikler seg i juni \xe2\x80\x93 juli. De voksne sommerfuglene flyr fra august til november, og igjen etter overvintring i mars \xe2\x80\x93 mai.\n_START_SECTION_\nUtbredelse\n_START_PARAGRAPH_\nArten er utbredt i Europa, unntatt i nord\xc3\xb8st, og i det nordlige Asia. I Norge finnes den bare langs kysten vest til Aust-Agder.'